Meddelelse vedrørende gældende antidumping- og udligningsforanstaltninger på importen af visse stålprodukter med oprindelse i Bulgarien, Sydafrika, Forbundsrepublikken Jugoslavien, Indien, Thailand, Taiwan, Folkerepublikken Kina, Tjekkiet, Malaysia, Sydkorea, Rusland og Slovakiet

(2002/C 308/07)

1. Eksisterende antidumping- og udligningsforanstaltninger

Følgende stålprodukter pålægges i øjeblikket antidumping- og/eller udligningstold i henhold til Rådets forordning (EF) nr. 384/96(1), senest ændret ved Rådets forordning (EF) nr. 1972/2002(2), Rådets forordning (EF) nr. 2026/97(3), Kommissionens beslutning nr. 2277/96/EKSF(4), senest ændret ved beslutning nr. 435/2001/EKSF(5), og Kommissionens beslutning nr. 1889/98/EKSF(6):

- visse fladvalsede produkter af jern og ulegeret stål, af bredde 600 mm og derover, ikke pletterede, belagte eller overtrukne, i oprullet stand, kun varmtvalsede (i øjeblikket tariferet under KN-kode 7208 10 00, 7208 25 00, 7208 26 00, 7208 27 00, 7208 36 00, 7208 37 10, 7208 37 90, 7208 38 10, 7208 38 90, 7208 39 10, 7208 39 90 ), med oprindelse i Bulgarien, Sydafrika, Forbundsrepublikken Jugoslavien(7) og Indien(8), og

- visse rørfittings (undtagen fittings af støbejern, flanger og fittings med gevind), af jern og stål (men ikke rustfrit stål), med største udvendige diameter på 609,6 mm og derunder, til stuksvejsning eller andre formål, i øjeblikket henhørende under KN-kode ex 7307 93 11 (Taric-kode 7307 93 11 91 ), ex 7307 93 19 (Taric-kode 7307 93 19 91 ), ex 7307 99 30 (Taric-kode 7307 99 30 92 ) og ex 7307 99 90 (Taric-kode 7307 99 90 92 ) og med oprindelse i Thailand, Folkerepublikken Kina og Taiwan(9), samt Tjekkiet, Malaysia, Sydkorea, Rusland og Slovakiet(10) (i det følgende benævnt "de pågældende varer").

2. Beskyttelsesforanstaltninger - vurdering af kombinationen af foranstaltninger

Ved forordning (EF) nr. 1694/2002 af 27. september 2002(11) indførte Europa-Kommissionen endelige beskyttelsesforanstaltninger mod importen af visse stålprodukter, herunder de ovenfor nævnte, i form af en tillægstold på import ud over de relevante toldkontingenter, i det følgende benævnt "tillægstolden". Kommissionen anførte i betragtning 702 i ovenfor nævnte forordning, at de kombinerede virkninger af beskyttelsesforanstaltningerne og antidumping- og/eller udligningsforanstaltningerne kunne føre til et højere beskyttelsesniveau, end hvad der var nødvendigt, nævnte den meddelelse(12), der blev offentliggjort den 30. august 2002 (efter indførelsen af midlertidige beskyttelsesforanstaltninger for visse stålprodukter), og erklærede, at den hurtigt ville undersøge situationen vedrørende de pågældende varer.

Kommissionen har nu til hensigt at overveje, hvorvidt det er nødvendigt at foreslå ændringer af niveauet af den eksisterende antidumping- eller udligningstold angående de pågældende varer i overensstemmelse med traktaten om oprettelse af Det Europæiske Fællesskab, særlig artikel 133, under henvisning til forordning (EF) nr. 384/96 og forordning (EF) nr. 2026/97. Kommissionen skønner, at det i den forbindelse er passende at opfordre alle interesserede parter til at fremsætte deres synspunkter.

3. Procedure og tidsfrister

Med henblik på at indhente alle interesserede parters synspunkter vedrørende det ovenfor anførte vil Kommissionen kontakte den pågældende erhvervsgren i Fællesskabet, producentsammenslutninger i Fællesskabet, eksportører/importører i de berørte lande, eksportør-/producentsammenslutninger i de berørte lande, importørerne, importørsammenslutninger, som samarbejdede i forbindelse med undersøgelsen, der førte til ovennævnte antidumping- og udligningsforanstaltninger, og de relevante myndigheder i de berørte lande.

Alle interesserede parter opfordres herved til at fremsætte deres synspunkter, indgive oplysninger og fremlægge dokumentation inden 40 dage efter offentliggørelsen af denne meddelelse i De Europæiske Fællesskabers Tidende.

Kommissionen vil også tage hensyn til synspunkter, oplysninger og dokumentation, som parterne har indgivet som svar på den meddelelse, der blev offentliggjort den 30. august 2002.

4. Skriftlige bemærkninger og korrespondance

Al relevant information sendes til Kommissionen. Alle bemærkninger og anmodninger fra interesserede parter indgives skriftligt (ikke i elektronisk form, medmindre andet er angivet) med angivelse af den interesserede parts navn, adresse, e-post-adresse, telefon-, fax- og/eller telexnummer.

Kommissionens postadresse: Europa-Kommissionen Generaldirektoratet for Handel

Direktorat B

J-79 5/16 B - 1049 Bruxelles Fax (32-2) 295 65 05 Telex COMEU B 21877.

(1) EFT L 56 af 6.3.1996, s. 1.

(2) EFT L 305 af 7.11.2002, s. 1.

(3) EFT L 288 af 21.10.1997, s. 1.

(4) EFT L 308 af 29.11.1996, s. 11. I henhold til artikel 1, stk. 1, i Rådets forordning (EF) nr. 963/2002, ændret ved forordning (EF) nr. 1310/2002 (EFT L 192 af 20.7.2002), bliver foranstaltninger, der er vedtaget i henhold til beslutning nr. 2277/96/EKSF, ved med at være i kraft og er underlagt forordning (EF) nr. 384/96.

(5) EFT L 63 af 3.3.2001, s. 14.

(6) EFT L 245 af 4.9.1998, s. 3. I henhold til artikel 2, stk. 1, i Rådets forordning (EF) nr. 963/2002, ændret ved forordning (EF) nr. 1310/2002 (EFT L 192 af 20.7.2002), bliver foranstaltninger, der er vedtaget i henhold til beslutning nr. 1889/98/EKSF, ved med at være i kraft og er underlagt forordning (EF) nr. 2026/97.

(7) Kommissionens beslutning nr. 283/2000/EKSF af 4. februar 2000 (EFT L 31 af 5.2.2000, s. 15), senest ændret ved beslutning nr. 841/2002/EKSF (EFT L 134 af 22.5.2002, s. 11).

(8) Kommissionens beslutning nr. 283/2000/EKSF af 4. februar 2000 (EFT L 31 af 5.2.2000, s. 15), senest ændret ved beslutning nr. 1043/2002/EKSF (EFT L 157 af 15.6.2002, s. 45), og Kommissionens beslutning 284/2000/EKSF af 4. februar 2000 (EFT L 31 af 5.2.2000, s. 44), senest ændret ved beslutning nr. 1043/2002/EKSF (EFT L 157 af 15.6.2002, s. 45).

(9) Rådets forordning (EF) nr. 584/96 (EFT L 84 af 3.4.1996, s. 1), forlænget ved forordning (EF) nr. 763/2000 (EFT L 94 af 14.4.2000, s. 1), ændret ved forordning (EF) nr. 2314/2000 (EFT L 267 af 20.10.2000, s. 15) og ændret ved forordning (EF) nr. 1592/2000 (EFT L 182 af 21.7.2000, s. 1).

(10) Rådets forordning (EF) nr. 1514/2002 (EFT L 228 af 24.8.2002, s. 1).

(11) EFT L 261 af 28.9.2002, s. 1.

(12) EFT C 206 af 30.8.2002, s. 7.